|  |
| --- |
| Cynorthwy-ydd Hamdden  Cyfeirnod y Swydd: REQ005304  Gwasanaeth: Economi a Diwylliant  Adran: Gwasanaethau Hamdden  Lleoliad: Canolfan Hamdden Abergele  Cyflog: G02 (£21,189 - £21,575 per annum)  Oriau a Sail: 37 awr yr wythnos  Gofynion y Gymraeg:  Mae’r gallu i gyfathrebu yn Gymraeg yn ddymunol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  Alun Evans / Rheolwr Canolfan / 01492 577943/ alun.s.evans@conwy.gov.uk  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Mae swydd cynorthwy-ydd hamdden llawn amser wedi codi i berson sy’n frwdfrydig, egnïol a gweithgar ac sy’n dymuno cychwyn ar yrfa yn y diwydiant hamdden.  Bydd yr ymgeisydd llwyddiannus yn rhan o dîm gweithrediadau Canolfan Hamdden Abergele a bydd yn ymgymryd â'r dyletswyddau canlynol:   * Achubwr bywyd rhaglen nofio helaeth y ganolfan (mae’n rhaid i ymgeiswyr feddu ar dystysgrif y Gymdeithas Frenhinol Achub Bywyd – RLSS neu weithio tuag at ennill y dystysgrif); * Cynorthwyo ysgolion lleol, cwsmeriaid a chlybiau chwaraeon i osod a datgymalu cyfarpar * Gwella lles corfforol a meddyliol pobl ifanc drwy helpu i ddarparu ystod o wersylloedd chwaraeon yn ystod gwyliau’r ysgol.   Yn ogystal â chyrsiau gorfodol fel Diogelu ac Iechyd a Diogelwch bydd yr ymgeisydd llwyddiannus yn cael cyfle i astudio cwrs hyfforddiant nofio lefel 2 ASA ac NVQs mewn:   * Gweithrediadau hamdden; * Hyfforddwr campfa; * Goruchwylio / rheoli hamdden.   Mae’r gallu i ddangos profiad o weithio o fewn amgylchedd tîm a gweithio ar eich liwt eich hun yn fanteisiol.  Bydd yr ymgeisydd llwyddiannus yn gweithio ar system rota a fydd yn cynnwys gweithio gyda’r nos ac ar benwythnosau. Mi fydd yna hefyd ofyniad i fynychu hyfforddiant achub bywyd misol.  Oherwydd natur y gwaith bydd penodiad i’r swydd yn amodol ar wiriad boddhaol gan y Gwasanaeth Datgelu a Gwahardd. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 26 diwrnod * Ar ôl 5 mlynedd o wasanaeth parhaus 31 diwrnod * Ar ôl 10 mlynedd o wasanaeth parhaus 33 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys cynllun aberthu cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |